open-index/open-wikipedia-markdown huggingface dataset:
ננסי מיטפורד

**ננסי פרימן-מיטפורד** (באנגלית: **Nancy Freeman-Mitford **CBE; 28 בנובמבר 1904 – 30 ביוני 1973) הייתה סופרת, ביוגרפית ועיתונאית אנגלייה. היא אחת מהאחיות לבית מיטפורד והשתייכה לחוג העילית בחברה הלונדונית בתקופה שבין מלחמות העולם. היא זכתה למוניטין בעקבות הרומנים שחיברה על חיי החברה הגבוהה באנגליה ובצרפת, ובזכות שנינותה הנועזת. בנוסף, זכתה להערכה כמחברת ביוגרפיות עממיות של דמויות היסטוריות.

## ביוגרפיה
מיטפורד גדלה למשפחה מבוססת, כבתו הבכורה של דייוויד פרימן-מיטפורד, הברון השני של רידסדייל. היא התחנכה על ידי מורים פרטיים. בשנת 1931, בגיל 27, פרסמה רומן ראשון פרי עטה, אך הוא לא עורר רושם, וכך גם שלושת הרומנים שפרסמה אחריו. לאחר מלחמת העולם השנייה, פרסמה שני רומנים אוטוביוגרפיים למחצה, בשם "The Pursuit of Love" (1945), ו-"Love in a Cold Climate" (1949), אשר ביססו את המוניטין שלה.

מיטפורד הייתה נשואה שלא-באושר מאז 1933 לפיטר רוד (Rodd). רק ב־1957 הסכים רוד לגירושין. במהלך מלחמת העולם השנייה ניהלה מיטפורד רומן עם קצין המחתרת הצרפתית בשם גסטון פאלבסקי, שהפך אהבת חייה. מערכת היחסים לא הייתה הדדית ולאחר המלחמה עקרה מיטפורד לצרפת בעקבותיו של פלאבסקי למרות ניסיונותיו להניא אותה מכך. מיטפורד נשארה לגור בצרפת עד מותה. היא קיימה קשרים חברתיים עם החברה הגבוהה האנגלית ועם משפחתה באמצעות חליפת מכתבים וביקורים מעת לעת.

בשנות ה-50 של המאה ה-20 היא זוהתה עם ההבחנה המכונה "אנגלית U לאנגלית לא-U", שלכאורה הציעה מבחן לקביעת מוצאו המעמדי של אדם לפי בחירות מסוימות באוצר המילים שבפיו. מיטפורד התכוונה להתבדח, אך רבים קיבלו את הרעיון כפשוטו, והחלו להחשיב את מיטפורד כפוסקת בענייני נימוסים והליכות, ועל כך חלק ניכר מפרסומה.

בשנותיה המאוחרות זכתה להצלחה רבה של הביוגרפיות ההיסטוריות שפרסמה של מאדאם דה פומפדור, וולטר, ולואי הארבעה עשר, מלך צרפת, אך יחסיה עם פאלבסקי הגיעו אל קיצם. בריאותה התרופפה בסוף שנות ה-60, ולאחר מספר שנות מחלה, נפטרה בשנת 1973.

## ספרים
### רומנים

* Highland Fling
* Christmas Pudding
*Wigs on the Green
*Pigeon Pie
*The Pursuit of Love
*Love in a Cold Climate
*The Blessing
*Don't Tell Alfred

### ביוגרפיות

* **Madame de Pompadour**. London: Hamish Hamilton. 1954. OCLC 432649137. Illustrated edition (1968)
תרגום לעברית: **מדם דא-פומפאדור**. מאנגלית - רנה לוטן, תל אביב: אנקור, תשט"ז
* **Voltaire in Love**. London: Hamish Hamilton. 1957. OCLC 459588409.
* **The Sun King: Louis XIV at Versailles**. London: Hamish Hamilton. 1966. OCLC 229419330.
* **Frederick the Great**. London: Hamish Hamilton. 1970. .


## קישורים חיצוניים

* 
* תוכנית רדיו ב-BBC על חייה של מיטפורד 
* 
* 
* 

## הערות שוליים

קטגוריה:מפקדים במסדר האימפריה הבריטית
קטגוריה:קצינים בלגיון הכבוד
קטגוריה:משפחת מיטפורד
קטגוריה:סופרות אנגליות
קטגוריה:ביוגרפים
קטגוריה:עיתונאיות בריטיות
קטגוריה:מונצחים בשלט כחול של ארגון המורשת האנגלית
קטגוריה:בריטיות שנולדו ב-1904
קטגוריה:בריטים שנולדו ב-1904
קטגוריה:בריטיות שנפטרו ב-1973
קטגוריה:בריטים שנפטרו ב-1973
פזגז

200px|ממוזער|שמאל|סמליל חברת פזגז עד 2024
**פזגז** היא חברה-בת של פז חברת הנפט המספקת גז פחמימני מעובה (גפ"מ), חשמל, וכן מוצרים שונים הקשורים לגז.

לחברה 4 מתקנים עיקריים לאחסון מלאי הגפ"מ: בקריית אתא, בראשון לציון, בבאר שבע ובמתקן קצא"א שבאשקלון.

בשנת 2018 רכשה החברה את חברת יפת אביזרי גז בע״מ המספקת מוצרי גז, ומייבאת את מוצרי חברת רינאיי לארץ ביניהם מחממי המים של החברה מייבשים ועוד.

## היסטוריה
### רקע
תחילת אספקת הגז בארץ ישראל הייתה בשנת 1936, על ידי חברת של שהביאה את הגז מבתי הזיקוק שלה ליד תעלת סואץ. הגז הופץ בשם המסחרי של-בוטגז, בידי חברה ארץ ישראלית לגז בע"מ ושימש לחימום מים ולבישול. למרות מאמצי השיווק, השימוש בגז היה של מעטים בלבד בגלל עלויות גבוהות.

של והחברה הארץ ישראלית לגז המשיכו בשיווק הגז של "של" גם לאחר הקמת המדינה. בשנת 1955 עברה החברה לשווק גז בלחץ גבוה תחת המותג שלגז ולצורך כך הוחלפו המכלים ושאר הציוד.

### הקמתה של פזגז והתפתחותה
בשנת 1958, עם הקמת פז חברת הנפט הוקמה חברת הבת פזגז לשיווק הגז. בשנת 1960 החזיקה החברה 28 מחסנים אזוריים לאספקת בלוני גז.

בין מנהלי החברה לאורך השנים היו ישעיהו לחובר, שלמה שמיר, אשר לוי, זאב אשכנזי ומרדכי בן ש"ך.

בשנת 1993 מוזגה חברת פטרולגז עם חברת פזגז.

בשנת 2016 נחשף כי הכנסותיה השנתיות של פזגז מסתכמות במיליארד שקל ורווחיה השנתיים מסתכמים ב-136 מיליון שקל.

### פרשת קרטל חברות הגז
פזגז הייתה שותפה עם שלוש חברות הגז הגדולות האחרות (אמישראגז, סופרגז ודורגז) לקרטל בלתי-חוקי, במסגרתו תיאמו ביניהן החברות מחירים וחילקו את אזורי החלוקה של הגז.

כתב אישום בפרשה הוגש ב-2004, ובמסגרת הסדר הטיעון עליו הוסכם ב-2007 נקנסה החברה ב-4 מיליון שקלים, ועונשי מאסר (שהומרו לעבודות שירות) וקנסות כספיים הוטלו על 3 מבכירי החברה

## הספקת חשמל
חברת פזגז החלה לספק חשמל בעקבות הרפורמה בשוק החשמל.

## קישורים חיצוניים

* אתר פזגז

## הערות שוליים

קטגוריה:חברות דלק וגז בישראל
קטגוריה:תאגידים שהורשעו בדין בישראל
קטגוריה:ישראל: חברות שהוקמו ב-1958
התרסקות המסוקים בוויז'ה קסטלי

**התרסקות המסוקים בוויז'ה קסטלי** הייתה אסון תעופה שאירע ב-9 במרץ 2015, סמוך לכפר ויז'ה קסטלי בצפון-מערב ארגנטינה. שני מסוקים שהובילו ספורטאים צרפתים מענפי ספורט שונים, שהיו במהלך צילום פרק לתוכנית המציאות "Dropped"  בערוץ TF1 הצרפתי, התנגשו זה בזה והתרסקו. לא היו ניצולים. בין עשרה ההרוגים באסון היו ספורטאים ידוענים ומדליסטים אולימפיים.

## המסוקים
בתקרית היו מעורבים שני מסוקים, האחד של ממשלת פרובינציית סנטיאגו דל אסטרו, ששלדתו הייתה רשומה באות LQ-FJQ; והשני של ממשלת פרובינציית לה ריוחה, ששלדתו הייתה רשומה באות LQ-CGK.

## ההרוגים
כל אחד מן המסוקים נשא ארבעה נוסעים מלבד הטייס. לפי דיווחי הרשויות בארגנטינה, כל עשרת האנשים שהיו על סיפון המסוקים נספו. בין ההרוגים: האלופה האולימפית ושיאנית העולם בשחייה קמיל מופה, המתאגרף אלכסיס וסטין  והשייטת פלוראנס ארטו.

כדורגלן העבר סילבן וילטור השתתף אף הוא בתוכנית, ולפי הפרסומים היה אמור לטוס עם חבריו במסוקים שהתרסקו, אולם מסיבה כלשהי לא טס, וניצל. הוא פרסם הודעה ברשת החברתית "טוויטר", ובה כתב: "אני כל כך עצוב על החברים שלי. אני מבועת, אני לא מצליח למצוא את המילים".

## קישורים חיצוניים
*

## הערות שוליים

קטגוריה:קצרמר מסוקים
קטגוריה:תאונות מסוקים
קטגוריה:התנגשויות בין כלי טיס
קטגוריה:תקריות ואסונות תעופה שבהם נספו חברי קבוצת ספורט
קטגוריה:אמריקה הדרומית: תקריות ואסונות תעופה
קטגוריה:תקריות ואסונות תעופה ב-2015
קטגוריה:ארגנטינה: תעופה
קטגוריה:לה ריוחה (פרובינציה)
קטגוריה:2015 באמריקה הדרומית
אנה בורקובסקה

**אנה בורקובסקה** (בפולנית: **Anna Borkowska**; 1900 – 1988) הייתה נזירה דומיניקנית, אם מנזר וחסידת אומות העולם מפולין.

## ביוגרפיה
בורקובסקה הייתה בוגרת אוניברסיטת קרקוב. לאחר תום לימודיה נכנסה למנזר ליד וילנה שבליטא. בתקופת מלחמת העולם השנייה והכיבוש הנאצי הייתה וילנה בשטח פולין הכבושה. תחת הנהגתה של בורקובסקה הצילו הנזירות במנזר 17 יהודים, פעילי תנועות ההתנגדות לכיבוש הנאצי, בהם אבא קובנר. בעת כהונתה כאם המנזר ופעילותה להצלת יהודים נקראה בורקובסקה "האם ברטרנדה".

## פעילותה בתקופת [[השואה]] להצלת יהודים

בסוף 1941 החל רצח היהודים בווילנה בעקבות מבצע ברברוסה. בתקופה זו הסתירה בורקובסקה במנזרה 17 חברים בתנועות החלוציות-ציוניות שעבדו עם הנזירות בשדה והמשיכו בפעילותם. בין החניכים היו רחל לאה זילברברג ואבא קובנר. את הכרוז בו קרא למרד ניסח וכתב במנזר. הכרוז הודפס במנזר והוקרא על ידי קובנר בסוף 1941 בגטו וילנה. בזמן שהחלוצים הסתתרו במנזר נהגו לקרוא לבורקובסקה "אמא" בעברית. בורקובסקה ביקשה מהחלוצים להישאר במנזר אך אלה ביקשו לשוב לגטו כדי להילחם בנאצים. היא ביקשה להיכנס לגטו כדי להיות עם היהודים, אך נוכח התנגדותו של קובנר לכך, הסתפקה בהברחת כלי נשק למחתרת בגטו. בספטמבר 1943 אסרו הנאצים את בורקובסקה וסגרו את המנזר.

## לאחר המלחמה

בשנת 1984 בגיל 84 הוענק לבורקובסקה אות חסידת אומות העולם על ידי יד ושם. בתקופה זו גרה בורקובסקה לבדה בדירה קטנה ליד ורשה. החלוצים הציונים שהצילה, ביניהם אבא קובנר, עלו לאחר סוף המלחמה לישראל ולא שכחו אותה. בזכות פנייתם ליד ושם הוכרו היא ושש נזירות נוספות מאותו מנזר כחסידות אומות העולם.
ממוזער|העץ שניטע ביד ושם לכבוד חסידת אומות העולם אנה בורקובסקה

## קישורים חיצוניים
* סיפורה של בורקובסקה, באתר יד ושם
* 
* 

## הערות שוליים

קטגוריה:פולניות חסידות אומות העולם
קטגוריה:מצילים בשואה: ליטא
קטגוריה:בוגרי אוניברסיטת קרקוב
קטגוריה:ילידות 1900
קטגוריה:פולנים שנולדו ב-1900
קטגוריה:נפטרות ב-1988
גודפריד בומאנס

**גודפריד בומאנס** (; 2 במרץ 1913 – 22 בדצמבר 1971) היה סופר, אישיות טלוויזיונית פופולרי הולנדי, קתולי וחסיד אומות העולם מהולנד.

## ביוגרפיה
בומאנס נולד בהג וגדל בהרלם. אביו היה פקיד במשרד עורכי דין. בנעוריו הפגין בומאנס עניין בספרות. הוא היה עורך עיתון בית ספרו ופרסם סיפורים קצרים, בין היתר במגזינים ספרותיים ובעיתוני סטודנטים. בין השנים 1933–1938 למד משפטים באוניברסיטת אמסטרדם.

### בתקופת מלחמת העולם השנייה
בשנת 1940 כתב בומאנס את הספר **אריק, או ספר החרקים הקטן** (Erik of het klein insectenboek), שזכה לתפוצה נרחבת בתקופת הכיבוש הנאצי ויצא בעשר מהדורות בשנים 1940–1941.

עד 1942 למד בומאנס פסיכולוגיה ופילוסופיה באוניברסיטת נימכן. בשנת 1943 פרש מלימודיו ושב להרלם, שם הציל את חייו של יהודי בשם הנס ליכטנשטיין, ועל כך הוכר כחסיד אומות העולם.

### לאחר המלחמה
בשנת 1946 החל בומאנס לפרסם סדרת ספרים בשם **הרפתקאותיו של פא פינקלמן** (De avonturen van Pa Pinkelman). עיקר פרסומו בא לו מספרי סיפורי הפיות שכתב בסגנון מודרני ומספריו ההומוריסטיים בהם שולבה חכמת חיים ואירוניה. סיפוריו פורסמו בעיתון היומי בעל התפוצה הנרחבת **de Volkskrant** ("עיתון העם"). עד 1967 פרסם בעיתון זה טורים דו שבועיים.

בשנת 1950 היה שותף להקמתו של מועדון אמנים בהרלם, מועדון שנודע בעיקר בהשפעותיו הספרותיות. בשנות החמישים והשישים זכו יצירותיו לתפוצה נרחבת בהולנד אם כי לא להכרת הביקורת או לפרסים. הוא הופיע בטלוויזיה והתארח בתוכניות רדיו - אחד הסופרים הראשונים בהולנד שזכו לכך. בסוף שנות החמישים ובתחילת שנות השישים הפך בומאנס לאישיות תקשורתית מוכרת, למורת רוחם של מבקרי אמנות רבים, שלא אהבו את הופעתו חסרת הרצינות בתוכניות אלה. בשנת 1956 ייסד את הענף של אגודת חובבי צ'ארלס דיקנס בהולנד. בשנת 1969 מינתה אותו אגודת דיקנס בלונדון לסגן הנשיא ולחבר של כבוד, כאות הוקרה על מאמציו לקידום יצירתו של דיקנס בהולנד.

## לאחר מותו
אנתולוגיה של שלושת כרכי כתביו של בומאנס על דיקנס פורסמה בשנת 1972.
בשנת 1986 הוכר בומאנס על ידי יד ושם כחסיד אומות העולם.
בסוף שנות ה-90 של המאה ה-20 פורסמו כל יצירותיו בשבעה כרכים. בשנת 2004 עובד ספרו "אריק, או ספר החרקים הקטן" לסרט. בשנת 2009 החליט האיגוד האסטרונומי הבינלאומי לקרוא לאסטרואיד 23404 על שם בומאנס. את האסטרואיד גילה האסטרונום האמריקאי ממוצא הולנדי טום גרלס .

## קישורים חיצוניים

* 

## הערות שוליים

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:סופרים הולנדים
קטגוריה:סופרי ילדים ונוער הולנדים
קטגוריה:בעלי טור הולנדים
קטגוריה:סאטיריקנים הולנדים
קטגוריה:קומיקסאים הולנדים
קטגוריה:בוגרי אוניברסיטת אמסטרדם
קטגוריה:סינטרקלאס
קטגוריה:הולנדים שנולדו ב-1913
קטגוריה:הולנדים שנפטרו ב-1971
רון דרמון

**רון דרמון** (נולד ב-30 באוקטובר 1992) הוא טריאתלט עבר ישראלי. ייצג את ישראל באולימפיאדת ריו דה ז'ניירו (2016) והוא הספורטאי הישראלי הראשון שהשיג קריטריון אולימפי בענף זה.

## ביוגרפיה
דרמון נולד בבאר שבע וגדל בלהבים. הוא החל להתאמן בטריאתלון בגיל 8 בהדרכתו של אלי גז בקבוצת להבים. מאוחר יותר החל להתאמן בהדרכתו של יגאל דהן. בשנת 2007 השתתף באליפות אירופה לנוער כצעיר המשתתפים וסיים במקום 27, התוצאה הטובה ביותר דאז לנער ישראלי באליפות אירופה.

באליפות העולם לנוער שהתקיימה בהונגריה בשנת 2010 סיים דרמון במקום חמישי, התוצאה הגבוהה ביותר שטריאתלט ישראלי השיג עד אז ושנה לאחר מכן, סיים במקום רביעי באליפות העולם לנוער שהתקיימה בסין.

בשנת 2014, בתחרות עלית שהתקיימה באיסטנבול, טורקיה, במסגרת סבב גביע יבשתי של אירופה סיים דרמון במקום שלישי. שבוע לאחר מכן, סיים שוב תחרות במסגרת סבב גביע אירופאי במקום שלישי.

ב-14 במאי 2016 השיג דרמון בפעם הראשונה בתולדות הטריאתלון הישראלי את הקריטריון להשתתפות באולימפיאדת ריו דה ז'ניירו (2016). במשחקים עצמם הוא סיים במקום 26 מתוך 55 מתחרים לאחר שקבע תוצאה של 1:48.41 שעות (שחייה 18:06 דקות (מקום 32), אופניים - 55:48 דקות (מקום 16) וריצה - 33:21 דקות (מקום 27), 3:40 דקות בלבד, אחרי המנצח אליסטר בראונלי מבריטניה, האלוף בשתי האולימפיאדות האחרונות.

במאי 2017 במהלך אימון בפארק הירקון נפצע דרמון לאחר שרוכב אופניים חשמליים פגע בו. דרמון איבד את ההכרה, סבל מזעזוע מוח ושטף דם פנימי, ושבר את שתי שיניו הקדמיות ואת אפו. בעקבות התאונה הודיע דרמון בחודש דצמבר על פרישתו מספורט מקצועני.

דרמון ייצג את מועדון הטריאתלון איילות ריצה וטריאתלון.

## הישגים עיקריים

## קישורים חיצוניים

* רון דרמון באתר האיגוד העולמי לטריאתלון
*  

## הערות שוליים

קטגוריה:טריאתלטים ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת ריו דה ז'ניירו (2016)
קטגוריה:טריאתלטים באולימפיאדת ריו דה ז'ניירו (2016)
קטגוריה:להבים: אישים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1992
קרלוס סמפאיו גארידו

**קרלוש סמפאיו גארידו** (בפורטוגזית: **Carlos de Alemeida Fonseca Sampaio Garrido**;  1883 – 1960) היה דיפלומט פורטוגלי אשר הוכרז על ידי יד ושם כחסיד אומות העולם בשל פועלו כשגריר ארצו בבודפשט, הונגריה, להצלת יהודים מרדיפות הנאצים בשנת 1944. גארידו היה שגריר פורטוגל בבודפשט בין השנים 1939–1944.

באפריל 1944, לאחר כיבוש הונגריה בידי גרמניה, הורתה פורטוגל לגארידו לעזוב את הונגריה, בתיאום עם בעלות הברית שביקשו להוריד את דרג הנציגות של מדינות נייטרליות במדינות הכבושות בידי מדינות הציר. גארידו תיאר במברק לממשלתו את מצבם הקשה של יהודי הונגריה ואת הצעדים נגדם.

עם עוזרו, טיישיירה ברנקיניו (Teixeira Branquinho, קונסול פורטוגל בבודפשט), השיג גארידו אישור מממשלת פורטוגל להנפיק אשרות שהייה בפורטוגל לכל אדם שהיו לו קרובים בפורטוגל, בברזיל או בכל אחת מהמושבות הפורטוגליות, או לכל אדם שהיה לו קשר לפורטוגל. השניים הקימו סניף של הצלב האדום הפורטוגלי במשרדי המשלחת הפורטוגלית לבודפשט, כדי לטפל בפליטים יהודים. הדבר נעשה בתוך תיאום עם הרשויות בפורטוגל, תחת שלטון סלזאר (אם כי לא ברור האם ידע סלזאר שהפליטים הם יהודים או בעלי דת אחרת שברחו מהפצצות בעלות הברית), ותוך הבטחה שהפליטים לא ינסו להשיג אזרחות פורטוגלית.

עקב הפצצות בעלות הברית עברה שגרירות פורטוגל אל מחוץ לבודפשט. גארידו שכר ווילה בגלגיירק (Galgagyörk), ושם ארח גארידו עשרות יהודים כדי להגן עליהם מהסכנות שהיו כרוכות בשהות בעיר המופצצת. בין המתארחים היו בני משפחתה של השחקנית ז'ה ז'ה גאבור, הונגרים שהיו בעלי תפקידים בשגרירות פורטוגל. לאחר מספר ימים - לפני שהספיק גארידו לעזוב, בהוראת ממשלתו - פשטה המשטרה הפוליטית ההונגרית על הבית ששימש את השגרירות ועצרה חלק מהנוכחים. גארידו ניסה להתנגד באופן פיזי וכן בטענה שבית זה מוגן ולו מעמד אקס טריטוריאלי עקב מעמדו הדיפלומטי. גארידו נעצר עם אורחיו והובא לבודפשט, שם המשיך לטעון לשחרורם עד ששוחררו. לאחר מכן הגיש גארידו תלונה לממשלת הונגריה, ותבע חקירה והתנצלות. בתגובה הכריזה עליו ממשלת הונגריה "פרסונה נון גראטה".

בשנת 1945 מונה גארידו כשגריר פורטוגל בסטוקהולם.

בשנת 2010 הכיר יד ושם בגארידו כחסיד אומות העולם.

## קישורים חיצוניים

* 

## הערות שוליים

קטגוריה:פורטוגזים חסידי אומות העולם
קטגוריה:מצילים בשואה: הונגריה
קטגוריה:שגרירי פורטוגל
קטגוריה:שגרירים בהונגריה
קטגוריה:שגרירים בשוודיה
קטגוריה:ילידי 1883
קטגוריה:נפטרים ב-1960
גביע דייוויס 1993

**[[גביע דייוויס]] 1993** הייתה התחרות ה-82 במניין מאז ייסוד התחרות.

לתחרות נרשמו 100 נבחרות. התחרות נערכה בחסות חברת אלקטרוניקה יפנית NEC.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-2 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

מחזיקת הגביע נבחרת ארצות הברית הודחה בסיבוב הראשון. המשחק על התואר התקיים בין נבחרת גרמניה לבין נבחרת אוסטרליה בדיסלדורף. הוא הסתיים עם התוצאה 1:4 לטובת גרמניה שניצחה בתחרות בפעם ה-3 בסך הכול.

## משחקי הבית העליון

### משחק הגמר

## העברות לקראת שנת 1994
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* אוסטריה, דנמרק, רוסיה, ספרד וארצות הברית נותרו בבית העליון
* בלגיה, הונגריה, וישראל עלו לבית העליון
* ברזיל, קובה, ושווייץ ירדו לבתים האזוריים

## ישראל בגביע דייוויס
בתחרות שנת 1993, נבחרת ישראל המשיכה להיות מוצבת בבית אירופה. במשחקה הראשון היא נפגשה עם נבחרת פורטוגל.

בעקבות הניצחון נבחרת עלתה למשחק נגד שווייץ על העלייה לבית העליון.

בעקבות הניצחון נבחרת ישראל עלתה לבית העליון.

## קישורים חיצוניים
* אתר התחרות

קטגוריה:תחרויות טניס ב-1993
1993
1993
1993
1993
1993
1993
1993
1993
1993
1993
1993
1993
1993
1993
אלפרד דומט

**אלפרד דומט** (באנגלית: **Alfred Domett**; 20 במאי 1811 – 2 בנובמבר 1887) היה מדינאי קולוניאלי ומשורר בריטי. הוא כיהן כראש ממשלת ניו זילנד הרביעי.

## ראשית חייו
דומט נולד ברובע סאת'ק שבלונדון, כבנו הרביעי של נתניאל דומט, שהיה בעל ספינות. הוא החל ללמוד בקולג' סנט ג'ון בקיימברידג', אך הפסיק את לימודיו ב-1833. ב-1835 הוא החל ללמוד במידל טמפל ועבר את בחינות לשכת עורכי הדין ב-1841.

## שירה
החל מ-1833 פרסם דומט כרך או שניים של שירה וכן כמה שירים בכתב עת שנקרא Blackwood's Magazine. אחד מהם, "מזמור לחג המולד", משך תשומת לב ציבורית. לאחר הכשרתו כעורך דין הוא חי חיי נוחות בלונדון, ונעשה חבר קרוב של המשורר רוברט בראונינג, שכתב עליו את שירו Waring. מאמר על הידידות בין שניהם פורסם בגיליון ינואר 1905 של המגזין The Contemporary Review. מבין ספרי השירה שלו, ידועים שניים: "ראנולף ואמהויה, יום של חלום בים הדרומי" שיצא ב-1872 ומתאר את חיי המאורים, ו"פלוטסאם וג'טסאם", המוקדש לבראונינג.

## קריירה פוליטית בניו זילנד
ב-1842 היגר דומט לניו זילנד, שם הוא מילא תפקידים מנהליים רבים, כולל מזכיר קולוניאלי של מחוז ניו-מנסטר ב-1848, מזכיר המושבה ב-1851 וראש ממשלת ניו זילנד הרביעי בין השנים 1862 – 1863. הוא נבחר לפרלמנט של ניו זילנד מטעם מחוז הבחירה של נלסון.

השינוי המשמעותי ביותר שביצע דומט בעת כהונתו כראש הממשלה, היה העברתה ב-1865 של בירת ניו זילנד מאוקלנד לוולינגטון. בנובמבר 1863 הוא העביר החלטה בפרלמנט, על פיה "חיוני מאוד שמקום מושב הממשלה... צריך לעבור למקום מתאים כלשהו על מצר קוק".

ב-1871 שב דומט לאנגליה וב-1880 הוענק לו תואר עמית מסדר מיכאל הקדוש וג'ורג' הקדוש.

## קישורים חיצוניים

* Graham, Jeanine. "Domett, Alfred15 September 2013". Dictionary of New Zealand Biography. Ministry for Culture and Heritage.
* 
* 

קטגוריה:ראשי ממשלת ניו זילנד
קטגוריה:עורכי דין בריטים
קטגוריה:משוררים אנגלים
קטגוריה:מסדר מיכאל הקדוש וג'ורג' הקדוש: עמיתים
קטגוריה:בריטים שנולדו ב-1811
קטגוריה:בריטים שנפטרו ב-1887
פרדריק ויטאקר

סר **פרדריק ויטאקר** (באנגלית: **Frederick Whitaker**; 23 באפריל 1812 – 4 בדצמבר 1891) היה מדינאי ניו זילנדי יליד אנגליה שכיהן פעמיים כראש ממשלת ניו זילנד ושש פעמים כתובע הכללי של ניו זילנד.

## ראשית חייו
ויטאקר נולד באחוזת דינרי שבבמפטון שבמחוז אוקספורדשייר, אנגליה. הוא היה בנם של פרדריק ויטאקר ושל אשתו סוזנה לבית המפרי. הוא רכש השכלה משפטית והוכשר כעורך דין בגיל 27. שנה לאחר מכן הוא הפליג לאוסטרליה ולאחר מכן לניו זילנד. ב-1843 הוא נשא לאישה את ג'יין אוגוסטה גריפית', בתו החורגת של אלכסנדר שפרד, שר האוצר של המושבה ניו זילנד.

ויטאקר חי באוקלנד ומונה להיות שופט מחוזי, עד שב-1844 בוטלה משרתו והוא שב לעסוק בעריכת דין. בין 3 במרץ עד 22 בדצמבר 1845 היה חבר במועצה המחוקקת (הבית העליון של ניו זילנד אז). בהמשך הוא מונה להיות חבר במועצה המחוקקת של מחוז ניו אלסטר, אך המועצה לא התכנסה לאחר שכוננה החוקה החדשה. הוא נכנס להיות חבר במועצה המחוקקת החדשה ממאי 1853 ועד להתפטרותו בדצמבר 1864. הוא מונה למועצה שנית באוקטובר 1879 וכיהן בה עד מותו, 12 שנים לאחר מכן. כמו כן הוא שימש כמייג'ור במיליציה.

באוקטובר 1854 נבחר למועצת מחוז אוקלנד וכיהן בה עד ספטמבר 1855. הוא מונה להיות חבר במועצה המנהלת של אוקלנד ממרץ 1854 ועד ינואר 1855 והיה הפקיד המשפטי של המחוז.

## תובע כללי
ויטאקר מונה להיות התובע הכללי של ניו זילנד בממשלתו של הנרי סיוול ב-1856. בממשלתו הראשונה של ויליאם פוקס הוא לא שימש בתפקיד זה, אך החל מיוני אותה שנה, הוא שימש בתפקיד זה בממשלתו של אדוארד סטפורד עד לנפילתה של הממשלה ביולי 1861 ואז חזר לעריכת דין. באוקטובר 1863 נקרא ויטאקר להחליף את ראש הממשלה אלפרד דומט שממשלתו נפלה בהצבעת אי-אמון.

## כהונה ראשונה כראש הממשלה
כהונתו הראשונה של ויטאקר כראש ממשלה ארכה קצת יותר משנה עד נובמבר 1864 כהונתו הסתיימה עקב חילוקי דעות בינו לבין המושל הכללי ג'ורג' גריי על ניהול מלחמות הקרקעות של ניו זילנד. הוא גם התפטר מהמועצה המחוקקת ולתקופה קצרה בין 1866 ל-1867 הוא היה חבר הפרלמנט.

באוקטובר 1865 הוא נבחר להיות נציב מחוז אוקלנד, משרה אותה החזיק עד 1867. בתשע השנים הבאות הוא התרחק מהחיים הציבוריים.

## כהונה שנייה כראש הממשלה
ב-1876 נבחר ויטאקר מחדש לפרלמנט ולאחר מכן מונה להיות שוב התובע הכללי בממשלתו של הארי אטקינסון, שכיהנה עד אוקטובר 1877. ב-1879 איבד ויטאקר את מושבו בפרלמנט. כאשר ראש הממשלה ג'ון הול רצה שהוא ישמש כתובע הכללי בממשלתו, הוא מונה שוב כחבר במועצה המחוקקת. לאחר התפטרותו של הול באפריל 1882, מונה ויטאקר להיות ראש הממשלה בפעם השנייה עד לספטמבר 1883.

ב-1884 הוענק לוויטאקר תואר אביר מפקד של מסדר מיכאל הקדוש וג'ורג' הקדוש והוא שירת שוב כתובע הכללי וכיושב ראש המועצה המחוקקת בין השנים 1887 – 1890.

פרדריק ויטאקר מת ב-4 בדצמבר 1891.

## קישורים חיצוניים

* Stone, R. C. J. "Whitaker, Frederick - Biography". Dictionary of New Zealand Biography. Ministry for Culture and Heritage. Retrieved 14 January 2012.
* 

קטגוריה:ראשי ממשלת ניו זילנד
קטגוריה:שרי ממשלת ניו זילנד
קטגוריה:שופטים ניו זילנדים
קטגוריה:עורכי דין ניו זילנדים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:ילידי 1812
קטגוריה:ניו זילנדים שנפטרו ב-1891
טיסה 163 של עיראקי איירווייז

**טיסה 163 של עיראקי איירווייז** הייתה טיסה מסחרית וסדירה של חברת עיראקי איירווייז מנמל התעופה הבין-לאומי של בגדאד לנמל התעופה הבין-לאומי עמאן-המלכה עאליה. ב-25 בדצמבר 1986 מטוס הבואינג 737 שהפעיל את הטיסה נחטף על ידי ארבעה חוטפים. אנשי הביטחון של עיראקי איירווייז ניסו להשתלט על החוטפים, אך הם הצליחו לפוצץ רימון יד בחלל הנוסעים ובכך גרמו לטייסים להתחיל לבצע הנמכת גובה מיידית לקראת נחיתת חירום. רימון יד נוסף התפוצץ בתא הטייס וגרם למטוס להתרסק סמוך לנמל התעופה ערער בערער שבערב הסעודית. המטוס נשבר לשניים ועלה באש.

מתוך 106 אנשים, 60 נוסעים ו-3 אנשי צוות נהרגו בהתרסקות. הנוסעים ששרדו סיפרו את אשר אירע על המטוס. זמן קצר לאחר התקרית, ארגון חזבאללה לקח אחריות. אחד החוטפים ההרוגים זוהה על ידי ה-CIA כאזרח לבנוני, תמונת הדרכון שלו תאמה לפוסטר מטעם חזבאללה אשר נמצא ליד מסגד בביירות. עיראק האשימה את איראן באחריות על האירוע.

קטגוריה:חטיפות מטוסים
קטגוריה:עיראק: תחבורה
קטגוריה:אסיה: תקריות ואסונות תעופה
קטגוריה:פעולות טרור ב-1986
קטגוריה:תקריות ואסונות תעופה במעורבות מטוסי בואינג 737
קטגוריה:חזבאללה: פיגועים
קטגוריה:תקריות ואסונות תעופה ב-1986
קטגוריה:ערב הסעודית: תעופה
קטגוריה:יחסי איראן–עיראק
ויז'ה קסטלי

**ויז'ה קסטלי** (בספרדית: **Villa Castelli**) הוא כפר בפרובינציית לה ריוחה שבמערב ארגנטינה.

הכפר נקרא על שם המדינאי והפוליטיקאי הארגנטינאי חואן חוסה קסטלי . הוא ממוקם על גדות הריו ברמחו-וינצ'ינה , יובלו של נהר הדסאגואדרו , ולמרגלות רכס הסיירה דה פאמאטינה . ב-2010 חיו בכפר 1,697 תושבים.

במרץ 2015 התרסקו בסמוך לכפר שני מסוקים שהובילו ספורטאים צרפתים שהשתתפו בתוכנית מציאות. כל נוסעי המסוקים, שמונה ממשתתפי התוכנית ושני הטייסים המקומיים, נהרגו.

## קישורים חיצוניים

קטגוריה:פרובינציית לה ריוחה: יישובים
וולטר סידני אדמס

**וולטר סידני אדמס** (באנגלית: **Walter Sydney Adams**; 20 בדצמבר 1876 – 11 במאי 1956) היה אסטרונום אמריקאי.

## חייו ועבודתו
אדמס נולד באנטיוכיה שבטורקיה ללוסיאן הארפר אדמס וננסי דורנס פרנסיס אדמס, שהיו בשליחות מיסיונרית. הם חזרו לארצות הברית בשנת 1885. הוא סיים את לימודיו בדארטמות' קולג' שבניו המפשייר בשנת 1898 ולאחר מכן המשיך את לימודיו בשיקגו ובגרמניה. אחרי שחזר לארצות הברית, הוא החל את עבודתו באסטרונומיה, שהגיעה לשיאה כשהפך למנהל מצפה הכוכבים הר וילסון שבקליפורניה.

תחומו העיקרי היה חקר הספקטרוסקופיה האסטרונומית. הוא עבד על ספקטרוסקופיה סולארית, והוא אחד המגלים של היחס בין האינטנסיביות היחסית של קווים ספקטרליים מסוימים לבין הבהירות המוחלטת של כוכב. הוא הצליח להוכיח שאפשר להשתמש בספקטרום כדי לקבוע האם כוכב מסוים הוא ענק או ננס. בשנת 1915 החל לחקור את הכוכב המשני במערכת הכוכבים הכפולה של סיריוס. הוא גילה שלמרות גודלו הזעיר של אותו כוכב, אשר קצת יותר גדול מכדור הארץ, פני השטח של כוכב זה היו בהירים יותר מבחינת יחידת שטח מהשמש שלנו, מסתו של כוכב זעיר זה הייתה כמסת השמש. כוכב מסוג זה נודע מאוחר יותר כננס לבן. יחד עם תאודור דונהאם, הוא גילה את נוכחותו החזקה של פחמן דו-חמצני בספקטרום התת-אדום בכוכב הלכת נוגה.

בין היתר גילה אדמס בשנת 1912 את מיקומו המדויק של הכוכב העתיק ביותר הידוע לבני האדם, כוכב HD 140283.

אדמס נפטר בגיל 79 בפסדינה שבקליפורניה, ארצות הברית.

## פרסים והנצחה
* מדליית זהב של החברה המלכותית לאסטרונומיה (1917)
* מדליית הנרי דרייפר של האקדמיה הלאומית למדעים (1918)
* חבר האקדמיה האמריקאית לאמנויות ולמדעים (1922)
* מדליית ברוס (1928)
* מדליית ג'נסן מהאקדמיה הצרפתית למדעים (1934)
* עמית זר של החברה המלכותית (1950)

### הנצחתו
* האסטרואיד "3145 וולטר אדמס" נקרא על שמו.
* מכתש בכוכב הלכת מאדים אשר נקרא על שמו.
* "מכתש אדמס" על הירח, הנקרא על שמם של וולטר, אנסל אדמס וג'ון קאוץ' אדמס.

## קישורים חיצוניים

* 
* 

## הערות שוליים

קטגוריה:אסטרונומים שעל שמם כוכב לכת מינורי
קטגוריה:אסטרונומים אמריקאים
קטגוריה:עמיתים זרים בחברה המלכותית
קטגוריה:זוכי מדליית זהב של החברה המלכותית לאסטרונומיה
קטגוריה:זוכי פרסי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:זוכי מדליית הנרי דרייפר
קטגוריה:אמריקאים שנולדו ב-1876
קטגוריה:אמריקאים שנפטרו ב-1956
ויין הנסי

**ויין הנסי** (**Wayne Hennessey**; נולד ב-24 בינואר 1987) הוא כדורגלן עבר ולשי ששיחק בעמדת השוער. ויין הוא בנו של כדורגלן העבר טרי הנסי.

## קריירת מועדונים
הנסי התחיל את הקריירה שלו במחלקת הנוער של מנצ'סטר סיטי ובגיל 16 הצטרף לאקדמיה של וולברהמפטון וונדררס. באפריל  חתם על חוזה מקצועי במועדון. ביולי  הושאל לבריסטול סיטי, אך חזר לאחר חודש לוולבס בעקבות פציעתו של השוער הראשון מאט מארי. לאחר חזרתו של מארי מפציעה, בינואר  הושאל הנסי לסטוקפורט קאנטרי עד לחודש פברואר. לאחר ששמר על שער נקי במשך החודש, הוארכה תקופת השאלתו עד לסיום העונה. בפברואר  זכה בתואר "שחקן החודש" בליגה הרביעית. ב-3 במרץ 2007 השלים 857 דקות ללא ספיגת שער ושבר את שיא המועדון לאחר 119 שנה.

באפריל  חזר לוולבס והוא ערך את הופעת הבכורה שלו נגד וסט ברומיץ' אלביון. בסיום עונת  זכה עם וולבס באליפות הפוטבול ליג צ'מפיונשיפ. במהלך עונת  התערער מעמדו ובאמצע העונה הפסיד את מקומו בהרכב. ביולי  האריך את חוזהו בוולבס עד קיץ . במהלך עונת  חזר להרכב של וולבס. באפריל  נפצע וגמר את העונה. בנובמבר  נפצע שוב וגמר שוב את העונה מוקדם מהצפוי.

ב-31 בינואר 2014, הנסי חתם בקריסטל פאלאס לשנה וחצי.

ב-20 ביולי 2021 חתם בברנלי לשנתיים.

ב-15 ביולי 2022 חתם הנסי בנוטינגהאם פורסט לשנתיים.

ביולי 2025 פרש ממשחק.

## קריירה בינלאומית
בצעירותו, הנסי שיחק עבור כל הנבחרות הצעירות של ויילס, ואך כבש עבור נבחרת הנוער שער אחד מ-40 מטר נגד . ב-26 במאי 2007 ערך את הופעת הבכורה הבינלאומית שלו בנבחרת הבוגרת במשחק ידידות נגד  שנגמר בתיקו 2-2, ומאז הפך לשוער הראשון של הנבחרת.

נכלל בסגל נבחרת ויילס לטורניר מונדיאל 2022.

## קישורים חיצוניים

* ריאיון עם השחקן באתר BBC

## הערות שוליים

קטגוריה:כדורגלנים ולשים
קטגוריה:שוערי כדורגל ולשים
קטגוריה:כדורגלני וולברהמפטון וונדררס
קטגוריה:כדורגלני סטוקפורט קאונטי
קטגוריה:כדורגלני יאוביל טאון
קטגוריה:כדורגלני בריסטול סיטי
קטגוריה:כדורגלני קריסטל פאלאס
קטגוריה:כדורגלני ברנלי
קטגוריה:כדורגלני נוטינגהאם פורסט
קטגוריה:כדורגלני נבחרת ויילס
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בריטים שנולדו ב-1987
QBittorrent

**qBittorrent** היא תוכנת לקוח של ביטורנט חופשית וחוצת פלטפורמות. בקצה האחורי התוכנה משתמשת בספריה libtorrent.

qBittorrent כתובה בשפת ++C ובכך היא יישום מקורי, היא גם משתמשת במעטפת Qt. מנוע החיפוש האופציונלי שלה כתוב בשפת פייתון, והמשתמשים יכולים לבחור שלא להתקין פייתון על המערכת ולא להשתמש במנוע החיפוש.

qBittorrent נועדה להיות בעלת טביעת רגל קטנה, חזקה, אטרקטיבית ואינטואטיבית מבחינה ויזואלית מעבר לסיפוק הפונקציות הקיימות במוצרים אחרים. qBittorrent היא ניסיון לספק תחליף שווה ערך לתוכנה הקניינית μTorrent, בקוד פתוח, בריבוי פלטפורמות, ובתוספת פונקציה של הזרמה, כך שניתן לצפות בקובצי וידאו תוך כדי הורדתם.

qBittorrent מציעה כרגע פונקציונליות דומה לתוכנות אחרות כמו Vuze, אך ללא צורך ב-Java Virtual Machine. qBittorrent דורשת פייתון רק עבור מנוע החיפוש שלה בעוד שתוכנות אחרות כמו Deluge ו-BitTornado דורשות פייתון לפרוטוקול ביטורנט עצמו.

## תכונות
חלק מהתכונות הקיימות ב-qBittorrent:
* הורדה רציפה (הזרמת קובצי טורנט של מדיה)
* תמיכת יוניקוד זמינה ב-35 שפות (כולל עברית)
* זמינות למגוון פלטפורמות (Windows, Linux, Mac os x)
* קורא RSS משולב
* הצפנה ושימוש בפרוטוקולים DHT, PeX, LSD, UPnP, NAT-PMP, µTP
* סינון וקביעת תורים ועדיפויות בהורדת קובצי טורנט
* תזמון רוחב הפס שיצרך להעלאה או להורדה
* סינון כתובות IP
* תואם IPv6
* הגדרת שרתי טורנט
* כלי ליצירת קובצי טורנט
* שליטה מרחוק דרך ממשק אינטרנטי מאובטח

## קישורים חיצוניים

* 

## הערות שוליים

קטגוריה:לקוח ביטורנט
קטגוריה:תוכנה חופשית
קטגוריה:תוכנות הכתובות ב-C++
קטגוריה:תוכנות הכתובות בפייתון
איגור קומארוב

**איגור אנאטולייביץ' קומארוב** (ברוסית: **Игорь Анато́льевич Комаро́в**; נולד ב-25 במאי 1964, אנגלס, מחוז סרטוב, הרפובליקה הסובייטית הרוסית, ברית המועצות) הוא איש עסקים, כלכלן ותעשיין רוסי, מנכ"ל רוסקוסמוס מה-21 בינואר 2015 עד מאי 2018.

מאז ספטמבר 2018 מכהן כנציגו המיוחד של נשיא רוסיה במחוז הפדרלי של הוולגה.

## השכלה
איגור קומארוב השלים את השכלתו בשנת 1986 ככלכלן מאוניברסיטת מוסקבה.

## קריירה
בשנים 1992–2002 עבד בתחום האשראי והפיננסים וניהל את "אינקום בנק", "בנק הרזרבות הלאומי" ו"סברבנק".

מ-2002 ועד שנת 2008 היה לסמנכ"ל הכספים בחברת נורילסקי ניקל, מפיקת הניקל הגדולה בעולם.

ב-2008 ייעץ למנכ"ל "רוסטכנולוגיה" ובמאי 2009 מונה לסגן נשיא חברת הרכב אווטוואז ובאוגוסט אותה שונה מונה לנשיא החברה. באוקטובר אותה השנה מונה כחבר בדירקטוריון "GM-אווטוואז". בעת כהונתו כנשיא החברה הוביל שורת שינויים בהתנהלות הכספית של החברה.

### תחום החלל
באוקטובר 2013 הוא התפטר לאחר שהוחלט בממשלת רוסיה למנותו לנשיא תאגיד הטילים והחלל המאוחד (Объединённая ракетно-космическая корпорация). במקביל, ב-23 באוקטובר 2013, הוא מונה על ידי ראש ממשלת רוסיה, דמיטרי מדבדב לסגן ראש רוסקוסמוס, סוכנות החלל הפדרלית של רוסיה.

ב-21 בינואר 2015 ממשלת רוסיה החליטה על מינויו למנהל סוכנות החלל הפדרלית של רוסיה, במסגרת תוכנית ייעול להפיכת הסוכנות הממשלתית לתאגיד ממלכתי.

### בממשלה ובשלטון המקומי
ביולי 2018 מונה לסגן שר המדע וההשכלה הגבוהה. בספטמבר 2018 ולדימיר פוטין החליט למנותו לנציגו המיוחד במחוז הפדרלי של הוולגה.

## חייו האישיים
איגור נשוי ואב לחמישה.

## קישורים חיצוניים

* החלטת הממשלה למינויו לתפקיד ראש רוסקוסמוס 

קטגוריה:מנהלי רוסקוסמוס
קטגוריה:כלכלנים רוסים
קטגוריה:אנשי עסקים רוסים
קטגוריה:מנהלים
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1964
ברנרד פארקר

**ברנרד מלוין פארקר** (באנגלית: **Bernard Melvin Parker**; נולד ב-16 במרץ 1986) הוא כדורגלן עבר דרום אפריקאי ששיחק.

## קריירת מועדונים
פארקר התחיל את הקריירה שלו במחלקת הנוער של ממלודי סאנדאונס, ובשנת  עבר לת'אנדה רויאל זולו. בינואר  חתם בהכוכב האדום בלגרד הסרבית. ביולי  עזב את המועדון בעקבות קשיים כלכליים וחתם בטוונטה עימה זכה באליפות הראשונה בעונת . בקיץ  עזב סטיב מקלארן את המועדון ופארקר שותף רק ב-3 משחקים במחצית הראשונה של עונת .

ב-18 בינואר 2011 הושאל לפנסראיקוס. בקיץ  חזר לדרום אפריקה וחתם בקייזר צ'יפס. בעונת  זכה עם המועדון בדאבל. את עונת  סיים כמלך השערים של הליגה.

באוגוסט 2022 חתם ב-TS גלקסי. 

ביולי 2024 הודיע על פרישה.

## קריירה בינלאומית
בשנת  ערך את הופעת הבכורה שלו בנבחרת דרום אפריקה נגד . ב-30 בנובמבר 2008 הבקיע את צמד הבכורה שלו בנבחרת נגד אותה מלאווי.

ב-16 ביוני 2013, פארקר הבקיע גול עצמי בהפסד 2-1 ל. במסגרת גביע אפריקה לאומות 2014 הוא זכה בתואר מלך השערים עם 4 שערים.

## תארים
; טוונטה
*אליפות הולנדית: 
*גביע יוהאן קרויף: 

; קייזר צ'יפס
*אליפות דרום אפריקה: , 
*הגביע הדרום אפריקאי: 

; אישיים
*נעל הזהב ע"ש לזלי מנייאת'לה: 

## קישורים חיצוניים

קטגוריה:דרום אפריקאים שנולדו ב-1986
קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:חלוצי כדורגל דרום אפריקאים
קטגוריה:כדורגלני הכוכב האדום בלגרד
קטגוריה:כדורגלני טוונטה
קטגוריה:כדורגלני קייזר צ'יפס
קטגוריה:כדורגלני נבחרת דרום אפריקה
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
הורליבקה

ממוזער|שמאל|פסלו של פיוטר גורלוב שעל שמו נקראה העיר
**הורליבקה** (באוקראינית: **Го́рлівка**; ברוסית: **Горловка**, "גורלובקה") היא עיר במחוז דונצק אוקראינה.

## היסטוריה
במאה ה-18 החלו להתיישב במקום קוזקים וצמיתים נמלטים. עם תחילתה של בניית מסילת הרכבת היישוב החל לצמוח. במקום התגלו מצבורי פחם רבים, והדבר הוביל לתעשיית כרייה ענפה ופיתוח העיר. העיר נקראת על שמו של הגאולוג הרוסי פיוטר גורלוב שגילה את מרבצי הפחם באזור.

ב-1916 קיבלה הורליבקה מעמד של עיר, אז חיו בה 30 אלף תושבים.

ב-29 באוקטובר 1941 נכבשה העיר על ידי הגרמנים, וב-5 בספטמבר 1943 היא שוחררה על ידי הצבא האדום.

העיר נפגעה קשות במהלך המלחמה בדונבאס ומאז הייתה בעיקר בשליטה של בדלנים פרו-רוסים. פרברי העיר נשארו בשליטת הצבא האוקראיני.

## סמלי העיר
בשנת 2000 אושרו דגל וסמל העיר החדשים שעוצבו על ידי הצייר האוקראיני לאוניד טולסטוב.

## אוכלוסייה

הרכב אוכלוסיית הורליבקה לפי לאום ב-2001:

## ערים תאומות
* 
* 
* 
* 

## קישורים חיצוניים

* 
* היסטוריה של הורליבקה 
* 

## הערות שוליים

קטגוריה:מחוז דונצק: ערים
קטגוריה:יישובים שהוקמו ב-1779
קומרוב

**קומרוב** (ברוסית: **Комаро́в**) הוא שם משפחה.

קטגוריה:שמות משפחה
גביע הזהב 2007

**גביע הזהב של CONCACAF  2007** נערך בין ה-6 ל-24 ביוני 2007 בארצות הברית, והיה הטורניר התשיעי של גביע הזהב, והמהדורה ה-19 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני והוא נערך בפעם התשיעית ברציפות בארצות הברית. בפעם השלישית נערך הטורניר ללא נבחרות אורחות מקונפדרציות אחרות.

הנבחרת המארחת  זכתה בטורניר בפעם הרביעית בתולדותיה, לאחר שגברה על  במשחק הגמר, ובכך הבטיחה את השתתפותה כנציגת CONCACAF בגביע הקונפדרציות 2009.

## משתתפות

## משחקי הטורניר
12 הנבחרות שהשתתפו בטורניר חולקו לשלושה בתים. שתי הנבחרות במקומות הראשונים בכל בית העפילו אוטומטית לשלב רבע הגמר, ואליהן הצטרפו שתי הנבחרות שסיימו במקום השלישי עם המאזן הטוב ביותר. שלב רבע הגמר, והשלבים הבאים אחריו, התנהלו בשיטת נוקאאוט במשחק בודד.

### שלב הבתים
#### בית א'

#### בית ב'

#### בית ג'

#### דירוג הנבחרות במקום השלישי

### שלב הנוקאאוט
ממוזער|300px|הישגי הנבחרות המשתתפות בגביע הזהב 2007

**משחק הגמר**

## תארים ופרסים

* **מלך השערים:** קרלוס פאבון (5 שערים)
* **השחקן המצטיין:** ג'וליאן דה גוזמן
* **השוער המצטיין:** פרנק גרנדל
* **הנבחרת ההוגנת:** 

## קישורים חיצוניים

קטגוריה:תחרויות כדורגל ב-2007
קטגוריה:תחרויות גביע הזהב בארצות הברית
קטגוריה:2007 בארצות הברית
קטגוריה:2007 באמריקה הצפונית
רות טייטלבאום

[ממוזער|שמאל|ה[מתכנתות בטי ג'ין ג'נינגס (משמאל) ופראנסס ספנס מפעילות את לוח הבקרה של האניאק]]
**רות טייטלבאום** (בשם נעוריה: **ליכטרמן**; באנגלית: **Ruth Teitelbaum** (**Lichterman**); 1924 – 9 באוגוסט 1986) הייתה יהודייה-אמריקאית, אחת המתכנתות המקוריות של המחשב אניאק.

## קורות חיים
טייטלבאום נולדה בברונקס וגדלה במשפחה יהודית בשכונת פאר רוקאוויי שברובע קווינס של העיר ניו יורק.
היא סיימה תואר ראשון במתמטיקה במכללת האנטר, ומצאה עבודה באוניברסיטת פנסילבניה, בבית הספר להנדסה על שם מור (Moore) כמחשבת מסלולים בליסטיים (כלומר מבצעת חישובים לצורכי הצבא), ולימים נבחרה כאחת המתכנתות הראשונות של המחשב המוקדם **אניאק** (ENIAC), אשר פותח לשם ביצוע אותם חישובים.

לצד מרלין מלצר, טייטלבאום הייתה מופקדת על תחום החישוב האנלוגי במיזם אניאק, והן חישבו משוואות דיפרנציאליות של מסלולים בליסטיים. על אף שהיה לה תפקיד משמעותי בעליית טכנולוגיית המחשב האלקטרוני, לא זכתה להכרה כחלוצת מחשוב.

עם מערכת אניאק, עקרה למעבדת המחקר הבליסטית בשטח הניסויים אברדין של צבא ארצות הברית, במדינת מרילנד. שם עבדה במשך שנתיים והדריכה קבוצה חדשה של מתכנתי אניאק.

טייטלבאום הלכה לעולמה בעיר דאלאס שבטקסס ב-1986, בגיל 62. בשנת 1997 צורפה ל"היכל התהילה" של ארגון WITI (ארגון עולמי לנשים בטכנולוגיה), לצד מתכנתות אניאק מקוריות אחרות.

## ראו גם
* אדל גולדשטיין
* פרנסס ספנס
* מרלין מלצר
* ג'ין ברטיק
* בטי הולברטון
* קת'לין אנטונלי

## קישורים חיצוניים

* **[http://doi.ieeecomputersociety.org/10.1109/85.511940 נשות אניאק]**, באתר ה-IEEE 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:סגל אוניברסיטת פנסילבניה
קטגוריה:מתכנתות אמריקאיות
קטגוריה:מתכנתים יהודים אמריקאים
קטגוריה:מתמטיקאיות יהודיות
קטגוריה:חברות היכל התהילה של הארגון הבין-לאומי של נשים בטכנולוגיה
קטגוריה:מתמטיקאיות אמריקאיות
קטגוריה:בוגרות מכללת האנטר
קטגוריה:מתמטיקאים יהודים אמריקאים
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
קטגוריה:אמריקאיות שנפטרו ב-1986
קטגוריה:אמריקאים שנפטרו ב-1986
ז'ארקו טומאשביץ'

**ז'ארקו טומאשביץ**' (**Žarko Tomašević**; נולד ב-22 בפברואר 1990) הוא כדורגלן מונטנגרי המשחק באסטנה ובנבחרת מונטנגרו בעמדת הבלם.

## קריירה
טומאשביץ' התחיל את הקריירה שלו במחלקות הנוער של פרטיזן בלגרד ומומאר בר, בגיל 18 עבר לזו של נסיונאל מדיירה הפורטוגזית.

בשנת  ערך את הופעת הבכורה שלו בקבוצה הבוגרת בתיקו 1-1 נגד ספורטינג ליסבון. ב-15 באוגוסט 2009 ערך את הופעת הבכורה שלו במסגרת אירופית נגד זניט סנקט פטרבורג במסגרת מוקדמות הליגה האירופית. בתחילת עונת  הושאל לאוניאו מדיירה.

בקיץ  שוחרר מנסיונאל וב-14 בספטמבר חתם בפרטיזן בלגרד. בסיום העונה שוחרר לאחר שלא זכה לדקות משחק וחתם בקורטרייק הבלגית.

ב-1 באוגוסט 2019, טומאשביץ' חתם באסטנה מליגת העל הקזחית.

ב-27 בינואר 2022 חתם בטובול, אלופת קזחסטן.

ב-15 בינואר 2023 חזר לאסטנה.

## קריירה בינלאומית
באוגוסט  ערך את הופעת הבכורה שלו בנבחרת הצעירה של מונטנגרו בהפסד 0–2 נגד שוודיה. ב-29 במאי 2010 ערך את הופעת הבכורה שלו בנבחרת הבוגרת של מונטנגרו בהפסד 1–2 נגד . ב-8 בספטמבר 2014 הבקיע את שער הבכורה שלו בנבחרת בניצחון 0–2 נגד  במסגרת מוקדמות יורו 2016.

## קישורים חיצוניים

קטגוריה:כדורגלנים מונטנגרים
קטגוריה:בלמי כדורגל מונטנגרים
קטגוריה:כדורגלני פרטיזן בלגרד
קטגוריה:כדורגלני נסיונל מדיירה
קטגוריה:כדורגלני קורטרייק
קטגוריה:כדורגלני אוסטנדה
קטגוריה:כדורגלני אסטנה
קטגוריה:כדורגלני טובול
קטגוריה:כדורגלני דצ'יץ'
קטגוריה:כדורגלני נבחרת מונטנגרו
קטגוריה:ספורטאים זרים בפורטוגל
קטגוריה:ספורטאים מונטנגרים בסרביה
קטגוריה:ספורטאים מונטנגרים בבלגיה
קטגוריה:ספורטאים זרים בקזחסטן
קטגוריה:מונטנגרים שנולדו ב-1990
גביע הזהב 2005

**גביע הזהב של CONCACAF  2005** נערך בין ה-6 ל-24 ביולי 2005 בארצות הברית, והיה הטורניר השמיני של גביע הזהב, והמהדורה ה-18 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני והוא נערך בפעם השמינית ברציפות בארצות הברית. בטורניר השתתפו שתי נבחרות אורחות,  ו.

הנבחרת המארחת  זכתה בטורניר בפעם השלישית בתולדותיה, לאחר שגברה על  במשחק הגמר, שהוכרע בדו-קרב פנדלים.

בטורניר זה שונתה השיטה מטורנירים קודמים, ובמקום שלב בתים של ארבעה בתים, חולקו הנבחרות לשלושה בתים בלבד. הטורניר התאפיין בהיעדרם של שחקנים בולטים רבים, ביניהם כמחצית משחקני ההרכב הקבועים של ארצות הברית ו, וכן שחקנים בולטים אחרים. מספר משחקים מבית א' של הטורניר, שנערך כולו במיאמי, נאלצו להידחות עקב "הוריקן דניס" שפקד את העיר.

## משתתפות

## משחקי הטורניר
12 הנבחרות שהשתתפו בטורניר חולקו לשלושה בתים. שתי הנבחרות במקומות הראשונים בכל בית העפילו אוטומטית לשלב רבע הגמר, ואליהן הצטרפו שתי הנבחרות שסיימו במקום השלישי עם המאזן הטוב ביותר. שלב רבע הגמר, והשלבים הבאים אחריו, התנהלו בשיטת נוקאאוט במשחק בודד.

### שלב הבתים
#### בית א'

#### בית ב'

#### בית ג'

#### דירוג הנבחרות במקום השלישי

### שלב הנוקאאוט

**משחק הגמר**

## תארים ופרסים

* **מלך השערים:**  דמרקוס ביסלי,  לנדון דונובן,  קרלוס רואיס,  וילמר ולסקז,  לואיס טחאדה (3 שערים)
* **השחקן המצטיין:** לואיס טחאדה
* **השוער המצטיין:** חיימה פנדו
* **הנבחרת ההוגנת:** 

קטגוריה:תחרויות כדורגל ב-2005
קטגוריה:תחרויות גביע הזהב בארצות הברית
קטגוריה:2005 בארצות הברית
קטגוריה:2005 באמריקה הצפונית
ז'ואן דה נובה

**ז'ואן דה נובה** (בצרפתית: **Île Juan de Nova**) הוא אי נמוך לא מיושב במצר מוזמביק בשלטון צרפת. האי הוכרז כשמורת טבע על ידי צרפת.

## היסטוריה
האי התגלה על ידי האדמירל הספרדי בשירות פורטוגל חואן דה נובה שגילה אותו בשנת 1501, ומכאן שמו. צרפת שולטת באי מאז 1897. 

כריית גואנו באי החלה בתחילת המאה ה-20 ונסתיימה ב-1970. במהלך מלחמת העולם השנייה האי ננטש והמתקנים שבו הוחרבו כדי שלא יפלו בידי הגרמנים. צוללות של גרמניה הנאצית נהגו לעגון באי.

באי מסלול נחיתה שאורכו 1,300 מטרים.

## גאוגרפיה ואקולוגיה
אורכו של האי הוא 6 קילומטרים ורוחבו כקילומטר. מסביב לאי ישנן שוניות אלמוגים בשטח של 40 קמ"ר. פני השטח שלו מיוערים ושטוחים.

האי, זוהה כאזור ציפורים בעל חשיבות (IBA). באי, מושבה של כ-100,000 שחפיות כהות. באי ישנה מושבה קטנה יותר בת 100 שחפיות צהובות מקור.

## בני אדם
היישוב האנושי באי החל בתחילת המאה ה-20 לכריית הגואנו. במלחמת העולם השנייה האי ננטש ומתקניו שכללו האנגר, קווי רכבת ובתים הוחרבו כדי שלא יפלו לידי הגרמנים. היישוב באי ננטש ב-1970 עת הופסקה כריית הגואנו. 

כיום אין באי תושבי קבע, אך ישנו חיל מצב צרפתי קטן ותחנה מטאורולוגית (המידע מהתחנה נגיש ברשת האינטרנט).

## מקורות
* הערך באתר infoplease
## קישורים חיצוניים

קטגוריה:איים באוקיינוס ההודי
קטגוריה:צרפת: איים לא מיושבים
קטגוריה:הארצות הדרומיות והאנטארקטיות של צרפת
גביע הזהב 2003

**גביע הזהב של CONCACAF  2003** נערך בין ה-12 ל-27 ביולי 2003, והיה הטורניר השביעי של גביע הזהב, והמהדורה ה-17 של אליפות צפון אמריקה בכדורגל. לראשונה מאז 1993, נערך הטורניר ביותר ממדינה אחת, כשאת האירוח חלקו מקסיקו וארצות הברית.  התחרות נוהלה על ידי CONCACAF, הגוף המנהל של הכדורגל הצפון-אמריקני. בטורניר השתתפו שתי נבחרות אורחות,  ו. 

ברזיל הופיעה לטורניר עם הנבחרת האולימפית (עד גיל 23), והגיעה עד למשחק הגמר, לאחר שניצחה בחצי הגמר את האלופה המכהנת, . בגמר הפסידה ברזיל ל בשער זהב שהובקע בדקה ה-97.

## משחקי הטורניר
12 הנבחרות שהשתתפו בטורניר חולקו לארבעה בתים. שתי הנבחרות במקומות הראשונים בכל בית העפילו אוטומטית לשלב רבע הגמר. שלב זה, והשלבים הבאים אחריו, התנהלו בשיטת נוקאאוט במשחק בודד.

## משתתפות

### שלב הבתים
#### בית א'

#### בית ב'

#### בית ג'

#### בית ד'

### שלב הנוקאאוט

**משחק על המקום השלישי**

**משחק הגמר**

## תארים ופרסים

* **מלך השערים:**  וולטר סנטנו,  לנדון דונובן (3 שערים)
* **השחקן המצטיין:** חזוס ארז'אנו
* **השוער המצטיין:** אוסוולדו סנצ'ז
* **הנבחרת ההוגנת:** 

קטגוריה:גביע הזהב של CONCACAF
קטגוריה:תחרויות כדורגל ב-2003
קטגוריה:תחרויות כדורגל במקסיקו
קטגוריה:תחרויות גביע הזהב בארצות הברית
קטגוריה:2003 בארצות הברית
קטגוריה:מקסיקו סיטי: כדורגל
קטגוריה:2003 באמריקה הצפונית
אליה דלה קוסטה

**אליה אנג'לו דלה קוסטה** (באיטלקית: **Elia Angelo Dalla Costa**; 14 במאי 1872 – 22 בדצמבר 1961) היה קרדינל בכנסייה הקתולית באיטליה, הארכיבישוף של פירנצה משנת 1931 ועד מותו, וחסיד אומות העולם.

## ביוגרפיה
### נעורים והסמכה
דלה קוסטה נולד בווילה-ורלה שבמחוז ונטו באיטליה, הצעיר מבין חמישה ילדים להוריו. הוא השתתף בסמינרים לכמרים בוויצ'נצה ובפדואה לפני שהוסמך לכמורה בשנת 1895. הוא סיים את לימודיו ב-1897 ועבד כרועה רוחני בקהילה בוויצ'נצה, במקביל להוראה.

בשנת 1923 מונה דלה קוסטה לבישוף של פדואה על ידי פיוס התשיעי. בשנת 1931 מונה דלה קוסטה לתפקיד הארכיבישוף של פירנצה.

### פעילותו בתקופת השואה
דלה קוסטה שיתף פעולה עם אישים יהודיים בפירנצה במסגרת רשת ההצלה בפירנצה, בהם נתן קאסוטו, לשם הצלת יהודים מגירוש למחנות השמדה. הרשת החלה את פעולתה בספטמבר 1943, עם הסכם שביתת הנשק עם איטליה במלחמת העולם השנייה וכיבוש צפון איטליה בידי גרמניה, שנבע מכך. הרשת הצילה מאות יהודים על ידי הברחתם והסתרתם. חלק מפגישותיהם של חברי הרשת התקיימו במשרדו של דלה קוסטה.

דלה קוסטה יזם פעולות הצלה ועודד את הכמורה המקומית ליטול חלק בהן. הוא כתב לראשי מנזרים ומסדרים נוצריים וביקש מהם להעניק מחסה ליהודים. דלה קוסטה אף נתן בעצמו מחסה ליהודים נמלטים לתקופות קצרות, לפני שאלה הועברו למקומות מחסה אחרים. דלה קוסטה אף סייע בגיוס כספים לשם סיוע ליהודים בפירנצה.

בדצמבר 1943 נעצרו פעילים יהודיים רבים במחתרת, עקב הלשנה. מעת זו ואילך הייתה זו הכנסייה שאנשיה היו אחראים על רוב פעילות ההסתרה וההצלה. במספר מקרים נעצרו אנשי כנסייה. חלקם עונו וחלקם נשלחו לאושוויץ. חלק מהפעילים האיטלקיים ברשת ההצלה, בעיקר נזירות ואמהות מנזר, הוכרו לימים כחסידות אומות העולם.

בנוסף לפעילותו זו, סייע דלה קוסטה להצלת איטלקים מהוצאה להורג תחת השלטון הפשיסטי.

### לאחר השואה
בשנת 1958 השתתף דלה קוסטה בבחירת האפיפיור יוחנן העשרים ושלושה. בשנת 1961 נפטר דלה קוסטה בפירנצה, ונקבר בכנסיית סנטה מריה דל פיורה.

## הנצחה
בשנת 1981 החלה הכנסייה הקתולית בתהליך הכרה בדלה קוסטה כקדוש. 
ב-2012 הכיר יד ושם בדלה קוסטה כחסיד אומות העולם.

## קישורים חיצוניים

* סיפורו של אליה דלה קוסטה באתר יד ושם 
* על פעילותו של נתן קסוטו להצלת יהודים בפירנצה בתקופת השואה, ועל סיועו של דלה קוסטה, באתר יד ושם.
* 

קטגוריה:כמרים איטלקים
קטגוריה:איטלקים חסידי אומות העולם
קטגוריה:מצילים בשואה: איטליה
קטגוריה:איטלקים שנולדו ב-1872
קטגוריה:איטלקים שנפטרו ב-1961
גביע הזהב 2002

**גביע הזהב של CONCACAF 2002** נערך בין ה-18 בינואר ל-2 בפברואר 2002 בארצות הברית, והיה הטורניר השישי של גביע הזהב, והמהדורה ה-16 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני. בטורניר השתתפו שתי נבחרות אורחות,  ו. 

 העפילה בפעם השנייה ברציפות משלב הבתים באמצעות הטלת מטבע, כפי שקרה לה בגביע הזהב 2000 בו זכתה לבסוף. היא שיחקה בבית ד', בו כל המשחקים הסתיימו בתוצאה זהה, 2–0, כשלכל נבחרת ניצחון והפסד. בהגרלה נקבע כי קנדה ו ימשיכו לשלב רבע הגמר, בעוד אקוודור סיימה את דרכה בטורניר. 

במשחק הגמר גברה המארחת  על  בתוצאה 2–0, והשלימה זכייה שנייה בתואר, וראשונה מאז טורניר גביע הזהב 1991.

במהלך הטורניר ערקו שני שחקנים קובניים לארצות הברית.

## משתתפות

## משחקי הטורניר
12 הנבחרות שהשתתפו בטורניר חולקו לארבעה בתים. שתי הנבחרות במקומות הראשונים בכל בית העפילו אוטומטית לשלב רבע הגמר. שלב זה, והשלבים הבאים אחריו, התנהלו בשיטת נוקאאוט במשחק בודד.

### שלב הבתים
#### בית א'

#### בית ב'

#### בית ג'

#### בית ד'
הבית הסתיים בשוויון מוחלט ובהטלת מטבע עלו קנדה והאיטי.

### שלב הנוקאאוט

**משחק על המקום השלישי**

**משחק הגמר**

## תארים ופרסים

* **מלך השערים:**  בריאן מקברייד (4 שערים)
* **השחקן המצטיין:**  בריאן מקברייד
* **השוער המצטיין:** לארס הירשפלד
* **הנבחרת ההוגנת:** 

קטגוריה:תחרויות כדורגל ב-2002
קטגוריה:תחרויות גביע הזהב בארצות הברית
קטגוריה:2002 בארצות הברית
קטגוריה:2002 באמריקה הצפונית
מאשה קלינובה

**מאשה קלינובה** (נולדה ב-18 בנובמבר 1968, אודסה) היא שחמטאית ישראלית-אוקראינית בדרגת אמן בינלאומי, חברת נבחרת ישראל לנשים בשחמט, פעמיים אלופת ישראל לנשים (1992 ו-2010). שופטת ומאמנת שחמט.

השיגה את הדרגה רב-אמן לנשים בשנת 1996, ובשנת 2002 את הדרגה אמן בינלאומי (דרגה המוענקת לגברים ולנשים, ובכירה יותר מדרגת רב-אמן לנשים).

החל מ-2012 שפטה באליפויות נוער בינלאומיות ובשנת 2014 קיבלה תואר של שופט בינלאומי מטעם פיד"ה. בנוסף, היא בעלת דרגת מאמן פיד"ה.

ייצגה את ישראל 12 פעמים באולימפיאדות השחמט.

חברה בארגון מקצועני השחמט (ACP).

לאחר שנים רבות בהן התגוררה בישראל היגרה חזרה לעיר הולדתה אודסה.

## הישגים בולטים
* 1992 – זכתה באליפות ישראל לנשים.
* 2010 – זכתה בשנית באליפות ישראל לנשים.
* 2013 – באליפות אירופה לנשים שהתקיימה בוורשה, ניצחה נבחרת ישראל את אלופת העולם רוסיה, בתוצאה 1.5-2.5. קלינובה השיגה את הניצחון היחיד לישראל בדו-קרב עם המתחרות הרוסיות, כאשר גברה על השחמטאית מספר 2 של רוסיה.
* 2024 – זכתה באליפות העולם לוותיקים, בקטגוריית הנשים בגילאי 50 ומעלה.

## תחרות לדוגמה בה השתתפה
* אליפות ישראל בשחמט 2018

## השתתפות באולימפיאדות השחמט
קלינובה ייצגה את ישראל, במסגרת נבחרת הנשים, ב-14 אולימפיאדות שחמט.

כמו כן השתתפה בשתי אולימפיאדות השחמט המקוונות ב-2020 וב-2021, שהתקיימו במתכונת זו בשל הגבלות מגפת הקורונה.

## קישורים חיצוניים

* 
* אליפות ישראל בשחמט לנשים - 2010, באתר מועדון השחמט עירוני נתניה
* תוצאות של מאשה קלינובה, באתר אולימפיבייס 

## הערות שוליים

קטגוריה:אמנים בין-לאומיים ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:שחמטאים יהודים אוקראינים
קטגוריה:שחמטאיות אוקראיניות
קטגוריה:אלופות ישראל בשחמט
קטגוריה:נציגות ישראל באולימפיאדת השחמט
קטגוריה:שחמטאיות יהודיות
קטגוריה:מהגרות ישראליות
קטגוריה:מהגרים ישראלים
קטגוריה:עסקני שחמט ישראלים
קטגוריה:עסקניות שחמט ישראליות
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ערכים שנערכו במסגרת מיזם ויקי נשים
קטגוריה:אודסה: אישים
קטגוריה:מאמני שחמט ישראלים
קטגוריה:ישראליות שנולדו ב-1968
קטגוריה:ישראלים שנולדו ב-1968
קטגוריה:אוקראינים שנולדו ב-1968
גביע הזהב 2000

**גביע הזהב של CONCACAF 2000** נערך בין ה-12 ל-27 בפברואר 2000 בארצות הברית, והיה הטורניר החמישי של גביע הזהב, והמהדורה ה-15 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני. בטורניר השתתפו שלוש נבחרות אורחות, ,  ו. 

בשונה מטורניר גביע הזהב 1998, הורחב המפעל מ-10 ל-12 נבחרות, שחולקו לארבעה בתים.

 העפילה משלב הבתים בזכות הטלת מטבע, לאחר שוויון מוחלט בין קוריאה הדרומית לבינה בשלב הבתים. קנדה ניצלה את ההעפלה האוטומטית והדיחה את האלופה המכהנת  ואת  בדרך לגמר המפעל.

במשחק הגמר גברה קנדה על קולומביה בתוצאה 2–0, והשלימה זכייה ראשונה בתולדותיה בתואר.

## משתתפות

## משחקי הטורניר
12 הנבחרות שהשתתפו בטורניר חולקו לארבעה בתים. שתי הנבחרות במקומות הראשונים בכל בית העפילו אוטומטית לשלב רבע הגמר. שלב זה, והשלבים הבאים אחריו, התנהלו בשיטת נוקאאוט במשחק בודד.

### שלב הבתים
#### בית א'

#### בית ב'

#### בית ג'

#### בית ד'
בעקבות השוויון המוחלט בין קנדה לקוריאה הדרומית נערכה הטלת מטבע שבה זכתה קנדה.

### שלב הנוקאאוט

**משחק הגמר**

## תארים ופרסים

* **מלך השערים:**  קרלו קוראזין (4 שערים)
* **השחקן המצטיין:**  קרייג פורסט
* **השחקן הצעיר המצטיין:**  ריצ'רד הייסטינגס
* **השחקן ההוגן:**  ג'ייסון דה ווס

קטגוריה:תחרויות כדורגל ב-2000
קטגוריה:תחרויות גביע הזהב בארצות הברית
קטגוריה:2000 בארצות הברית
קטגוריה:2000 באמריקה הצפונית